Diari Oficial de la Generalitat Valenciana


Sumari del DOGV 4435, del 07-02-2003 (2003/1140)

Informació pública de la proposta de modificació puntual de les ordenances del pla parcial residencial Germanies.
-----------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1140


Organisme emissor
:   Ajuntament de Real de Gandia

Tipus de document
:   Anunci

Informació pública de la proposta de modificació puntual de les ordenances del pla parcial residencial Germanies. [2003/Q1140]
  
De conformitat amb el que s'ha ordenat mitjançant la resolució de l'Alcaldia, s'exposa al públic la proposta de modificació puntual de les ordenances del pla parcial residencial Germanies, d'acord amb l'establit en els articles 45.2 i 46 de la Llei Reguladora de l'Activitat Urbanística.
  
Durant el termini de 20 dies, comptadors des del sendemà de la darrera publicació de l'edicte, podran presentar-se les al·legacions que s'estimen convenients.
  
Modificacions puntuals de les ordenances del pla parcial Germanies. Real de Gandía.
  
Article 12.e
  
Les edificacions entre mitgeres, que finalitzen la construcció sense haver-se'n executat les llindes mitgeres, hauran de deixar estos paraments mitgers en les condicions que corresponen de seguretat, estanquitat i ornament.
  
Article 13. Condicions d'ocupació de parcel·la
  
2. Salvant alguna indicació en contra, les construccions soterrànies podran ocupar al subsòl la totalitat de la parcel·la edificable. S'entén com a construcció soterrània la planta que té la cara superior del sostre situada a una cota igual o inferior a 1,50 metres sobre la rasant de la vorera. En plantes de soterrani no es podran ubicar peces habitables.
  
Article 23. Condicions de forma i volum dels edificis
  
1. L'altura de cornisa o d'edificació màxima s'assigna per al nombre màxim d'altures permeses en esta zona d'acord amb la formula següent:
  
Hc=4.50+3.00 Np.
  
Sent Np el nombre de plantes que cal edificar sobre la planta baixa.
  
Nombre de plantes Altura màxima de cornisa
  
2 7.50 metres
  
Article 27. Condicions de la parcel·la i edificació
  
1. L'ocupació del subsòl estarà subjecta a la limitació de retirada de la llinda de propietat de la parcel·la.
  
A la franja compresa entre la llinda de parcel·la amb el viari i la línia de façana s'hi permet la construcció de soterrani i semisoterrani amb la limitació d'un metre de forjat acabat, amidat sobre la línia de rasant de la vorera.
  
8. Els tancaments exteriors de parcel·la a la via pública, cas que es porte a cap, no superaran els 2,00 metres d'altura i es faran a partir d'un metre d'altura amb materials totalment diàfans acompanyats de vegetació.
  
Article 28. Condicions de forma i volum dels edificis
  
L'altura de cornisa o d'edificació màxima s'assigna para el nombre màxim d'altures permeses en esta zona d'acord amb la fórmula següent:
  
Hc=4.50+3.00 Np.
  
Sent Np el nombre de plantes que cal edificar sobre la planta baixa.
  
Nombre de plantes Altura màxima de cornisa
  
2 7.50 metres
  
Article 31. Condicions de la parcel·la i edificació
  
1. La superfície mínima de parcel·la edificable serà la següent:
  
- Per a habitatge aïllat: 260 metres quadrats.
  
4. La distància mínima entre l'edificació i les llindes frontals (llindes de parcel·la a l'av. Jaume I i c/ Germanies) serà de 5,00 metres i de 3.00 metres a les llindes laterals i mitgeres. Amb les excepcions següents: a les llindes que donen al camí de l'Alquerieta i al carrer en projecte, número 6, en les quals es podrà adossar l'edificació a estes llindes.
  
En el cas de les llindes de les parcel·les G1 i H1 de la reparcel·lació, que donen al pas de vianants que les separa, les llindes de la reparcel·lació, que donen al pas de vianants que les separa, les llindes de l'edificació a estes serà de dos metres.